PATVIRTINTA
Šiaulių vaikų globos namų „Šaltinis“

direktoriaus
2018 m. gegužės 25 d. įsakymu Nr. V-64

**ŠIAULIŲ VAIKŲ GLOBOS NAMŲ „ŠALTINIS“**

**MAŽOS VERTĖS VIEŠŲJŲ PIRKIMŲ ORGANIZAVIMO IR VYKDYMO**

**TVARKOS APRAŠAS**

**BENDROSIOS NUOSTATOS**

1. Mažos vertės viešųjų pirkimų organizavimo ir vykdymo tvarkos aprašas (toliau – Aprašas) nustato Šiaulių vaikų globos namų „Šaltinis“ (toliau – perkančioji organizacija) mažos vertės pirkimų (toliau – pirkimai) organizavimo ir vykdymo tvarką, apimančią perkančiosios organizacijos poreikių nustatymą, pirkimų planavimą ir inicijavimą, pasirengimą pirkimams, jų vykdymą, pirkimo sutarties sudarymą ir įgyvendinimą.

2. Perkančioji organizacija, organizuodama ir vykdydama pirkimus, turi užtikrinti racionalų biudžeto ir kitų lėšų naudojimą, pagrindinių viešųjų pirkimų principų, konfidencialumo ir nešališkumo reikalavimų laikymąsi.

3. Perkančioji organizacija, planuodama ir vykdydama pirkimus, įgyvendindama pirkimo sutartis, vadovaujasi Lietuvos Respublikos viešųjų pirkimų įstatymu (toliau – Viešųjų pirkimų įstatymas), jo įgyvendinamaisiais teisės aktais, Lietuvos Respublikos civiliniu kodeksu, kitais įstatymais ir perkančiosios organizacijos priimtais teisės aktais.

4. Apraše vartojamos sąvokos:

4.1. **Pirkimų iniciatorius** – direktoriaus pavaduotojas socialiniams reikalams, vyr. bendrosios praktikos slaugytoja, ūkio dalies vedėjas, vyr. buhalterė;

4.2. **Pirkimų organizatorius** – perkančiosios organizacijos vadovo ar jo įgalioto asmens paskirtasdarbuotojas, kuris perkančiosios organizacijos nustatyta tvarka organizuoja ir atlieka mažos vertės pirkimus, kai konkrečių prekių, paslaugų numatomo pirkimo sutarties vertė yra mažesnė nei 10 000 Eur (dešimt tūkstančių eurų) be PVM, o darbų numatomo pirkimo sutarties vertė yra mažesnė nei 35 000 Eur (trisdešimt penki tūkstančiai eurų) be PVM.

4.3. **Rinkos tyrimas** – kokybinės ir kiekybinės informacijos apie realią bei potencialią prekių, paslaugų ir darbų pasiūlą (tiekėjus, įskaitant ir rinkoje veikiančias Viešųjų pirkimų įstatymo 23 ir 24 straipsniuose nurodytas įstaigas ir įmones, jų tiekiamas prekes, teikiamas paslaugas ir atliekamus darbus, užimamą rinkos dalį, kainas ir pan.) rinkimas, analizė ir apibendrintų išvadų, pagal kurias priimami sprendimai dėl pirkimų vykdymo, rengimas.

5. Kitos Apraše vartojamos sąvokos yra nustatytos Viešųjų pirkimų įstatyme ir kituose pirkimus reglamentuojančiuose teisės aktuose.

6. Pasikeitus Apraše nurodytiems teisės aktams ir rekomendacinio pobūdžio dokumentams, taikomos aktualių jų redakcijų nuostatos.

**PIRKIMŲ ORGANIZAVIMAS IR VYKDYMAS**

7. Viešuosius pirkimus organizuoja ir vykdo:

7.1. vadovaujantis trumpalaikio ir ilgalaikio materialaus turto įsigijimo aprašu, patvirtintu Šiaulių vaikų globos namų "Šaltinis" direktoriaus 2017-07-28 įsakymu Nr. V-115, viešųjų pirkimų komisijos pirmininkas sudaro metinį viešųjų pirkimų planą (iki kovo 15 d.), o esant poreikiui įsygyti papildomai trumpalaikio ar ilgalaikio materialaus turto planas papildomas naujais pirkimais;

7.2. Šiaulių vaikų globos namų „Šaltinis“ viešųjų pirkimų komisija, kurios paskirtis – organizuoti ir vykdyti perkančiosios organizacijos viešųjų pirkimų plane numatytus mažos vertės pirkimus, kai konkrečių prekių, paslaugų numatomo pirkimo sutarties vertė yra didesnė nei 10 000,00 Eur (dešimt tūkstančių eurų) be PVM, o darbų numatomo pirkimo sutarties vertė – didesnė nei 35 000,00 Eur (trisdešimt penki tūkstančiai eurų) be PVM, jei įstaigos vadovas nenurodo kitaip;

7.3. pirkimo organizatoriai, vadovaudamiesi Viešųjų pirkimų įstatymu, šiuo Aprašu ir kitais teisės aktais;

8. Viešųjų pirkimų komisija ir pirkimų organizatoriai yra atskaitingi perkančiajai organizacijai ir vykdo tik rašytines jos užduotis bei įpareigojimus.

9. Pirkimą inicijuoja pirkimų iniciatorius, pildydamas paraišką viešajam pirkimui (1 priedas).

10. Pirkimas gali būti vykdomas žodžiu, kai numatomo pirkimo vertė ne didesnė kaip 10 000,00 Eur (dešimt tūkstančių eurų) be PVM.

11. Žodžiu sutartis gali būti sudaroma, kai sutarties vertė yra ne didesnė kaip 3 000,00 Eur (trys tūkstančiai eurų) be PVM.

12. Direktorius, tvirtindamas pirkimo paraišką, gali nurodyti, kad pirkimą reikia atlikti kreipiantis į tris ir daugiau tiekėjų.

13. Perkančiosios organizacijos vadovas ar jo įgaliotas asmuo gali pavesti pirkimą vykdyti viešųjų pirkimų komisijai, neatsižvelgdamas į Aprašo 4.2, 7.2 punktų nurodytas pirkimų vertes.

14. Viešųjų pirkimų komisija dirba pagal perkančiosios organizacijos direktoriaus įsakymu patvirtintą darbo reglamentą.

15. Vykdant mažos vertės pirkimus vadovaujamasi Viešųjų pirkimų įstatymu, Lietuvos Respublikos civiliniu kodeksu, kitais pirkimus reglamentuojančiais vidaus dokumentais ir teisės aktais.

16. Atsižvelgdama į pirkimo objekto specifiką, perkančioji organizacija gali sudaryti komisiją konkrečiam pirkimui organizuoti ir vykdyti, skirti jai užduotis ir suteikti visus įgaliojimus toms užduotims atlikti.

17. Komisijos nariais ar pirkimų organizatoriais gali būti skiriami tik nepriekaištingos reputacijos, nešališki asmenys, kurie turi pasirašyti nešališkumo deklaraciją ir konfidencialumo pasižadėjimą.

18. Pirkimų organizatoriai vykdo mažos vertės pirkimus, atitinkančius šio Aprašo 4.2. punkto reikalavimus

19. Pirkimų organizatorius gali vykdyti supaprastintus pirkimus per Centrinę perkančiąją organizaciją (CPO) jei CPO yra sudariusi atitinkamų prekių, paslaugų ar darbų preliminariąsias sutartis.

20. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamos prekės, paslaugos ar darbai tapo nereikalingi, nėra lėšų už jas apmokėti ir pan.).

21. Komisijų nariai, ekspertai, darbuotojai, direktoriaus paskirti pirkimams vykdyti, privalo pasirašyti konfidencialumo pasižadėjimą (5 priedas) ir nešališkumo deklaraciją (4 priedas), patvirtintą Viešųjų pirkimų tarnybos direktoriaus 2017 m. birželio 23 d. įsakymu Nr. 1S-93, ir susipažinti su Etiško elgesio viešuosiuose pirkimuose mokomąja priemone, patvirtinta Viešųjų pirkimų tarnybos direktoriaus 2010 m. rugsėjo 7 d. įsakymu Nr. 1S-135 ir paskelbta Viešųjų pirkimų tarnybos interneto svetainėje adresu www.vpt.lrv.lt.

**PIRKIMŲ DOKUMENTAVIMAS IR ATASKAITŲ PATEIKIMAS**

22. Kai atliekamas skelbiamas pirkimas ir jį atlieka pirkimo organizatorius pildoma tiekėjų apklausos pažyma (2 priedas).

23. Apklausos pažyma nepildoma:

23.1. kai atliekamas skelbiamas pirkimas, vykdomas VPK;

23.2. kai atliekamas neskelbiams pirkimas (raštu, žodžiu) ir jį atlieka pirkimo organizatorius ar VPK.

24. Atlikti pirkimai registruojami pirkimų registre (3 priedas).

25. Viešojo pirkimo sutartys, sudarytos raštu, per 15 dienų nuo jų sudarymo, bet ne vėliau kaip iki pirmo mokėjimo atlikimo, turi būti paskelbtos CVP IS. Sutartys sudarytos žodžiu arba su fiziniu asmeniu, vadovaujantis viešųjų pirkimų įstatymo 86 str. 9 dalimi, CVP IS neskelbiamos.

26. Metiniai pirkimų planai, išskyrus mažos vertės pirkimus, skelbiami CVP IS.

27. Jei pirkimas yra skelbiamas, tai skelbimas patalpinamas ir įstaigos internetiniame puslapyje.

28. Globos namų sudarytos pirkimo sutartys ir mokėjimo dokumentai bei kiti su pirkimais susiję dokumentai tvarkomi ir saugomi pagal Archyvo dokumentacijos planą.

29. Viešųjų pirkimų komisijos pirmininkas privalo Viešųjų pirkimų tarnybai pagal jos nustatytas formas ir reikalavimus pateikti visų per kalendorinius metus atliktų pirkimų ataskaitą. Ataskaita pateikiama per 30 dienų, pasibaigus ataskaitiniams kalendoriniams metams.

30. Pirkimo procedūrų ataskaita, pirkimų ataskaita, įvykdytos ar nutrauktos pirkimo sutarties (preliminariosios sutarties) ataskaita rengiamos ir elektroninėmis priemonėmis pateikiamos pagal Viešųjų pirkimų tarnybos direktoriaus patvirtintas formas ir reikalavimus. Šios ataskaitos, išskyrus konfidencialią informaciją, skelbiamos CVP IS.

31. Visos ataskaitos rengiamos vadovaujantis Viešųjų pirkimų įstatymo 96 straipsnio nuostatomis ir pagal Viešųjų pirkimų tarnybos direktoriaus patvirtintas tipines formas bei reikalavimus.

**BAIGIAMOSIOS NUOSTATOS**

32. Visi su pirkimų organizavimu, vykdymu ir vidaus kontrole susiję dokumentai saugomi kartu su pirkimų procedūrų dokumentais Viešųjų pirkimų įstatymo 97 straipsnyje nustatyta tvarka.

33. Už Aprašo įgyvendinimą atsakingas ūkio dalies vedėjas.

34. Viešųjų pirkimų kontrolę vykdo globos namų direktorius.

–––––––––––––––––––

1 priedas

TVIRTINU

Šiaulių vaikų globos namų „Šaltinis“ direktorius

Šiaulių vaikų globos namų „Šaltinis“

Viešųjų pirkimų komisijai

**PARAIŠKA VIEŠAJAM PIRKIMUI**

\_\_\_\_\_\_\_\_\_\_ Nr.

(data)

|  |  |
| --- | --- |
| Pirkimo iniciatorius *(vardas, pavardė)* | Užduotis: *(„atlikti pirkimą pagal žemiau įvardintas sąlygas“, data ir parašas – past.,)* |
| Pirkimo objekto pavadinimas ir BVPŽ kodas |  |
| Prekių kiekis, paslaugų ar darbų apimtys |  |
| Planuojama sutarties vertė su PVM |  |
| Planuojama pirkimo pradžia (pirkimo poreikio pradžia) |  |
| Planuojamas sutarties galiojimo terminas |  |
| Finansavimo šaltinis |  |
| Trumpas pirkimo aprašymas: (pirkimo poreikio motyvai, anksčiau sudarytos ir galiojančios sutarties su tiekėju dėl pirkimo objekto galiojimo termino pabaiga, kita konkretaus pirkimo atveju pirkimą inicijuojančio struktūrinio padalinio nuomone svarbi informacija) |

Pirkimo iniciatorius

 (parašas) (vardas, pavardė)

Vyr. buhalterė

 (parašas) (vardas, pavardė)

2 priedas

**ŠIAULIŲ VAIKŲ GLOBOS NAMŲ „ŠALTINIS“**

**TIEKĖJŲ APKLAUSOS PAŽYMA**

20 m. d.

Šiauliai

|  |
| --- |
| Pirkimo objekto pavadinimas:  |
| Pirkimo būdas ir jo pasirinkimo pagrindas *(nustatytas, vadovaujantis mažos vertės pirkimų tvarkos aprašu)*:  |
| Pirkimo objekto aprašymas (pagrindiniai kiekybiniai ir kokybiniai reikalavimai):  |
| BVPŽ kodas:  |
| Pasiūlymų vertinimo kriterijus:  |

|  |  |  |  |  |  |
| --- | --- | --- | --- | --- | --- |
| Pirkimas vykdomas CVP IS priemonėmis:  | taip |  | ne |  |  |

|  |  |  |  |  |  |
| --- | --- | --- | --- | --- | --- |
| **Vykdomas skelbiamas pirkimas:**  |  |  |  |  **Skelbimo paskelbimo data:** |  |
| Vykdytas neskelbiamas pirkimas: |  |  |  |  Kvietimo išsiuntimo data: |  |
| Tiekėjai apklausti: žodžiu |  | raštu |  |  |  |

**Apklausti tiekėjai:**

|  |  |  |  |  |
| --- | --- | --- | --- | --- |
| Eil. Nr. | Pavadinimas | Tiekėjo kodas | Adresas, interneto svetainės, el. pašto adresas, telefono, fakso numeris ir kt. | Pasiūlymą pateikusio asmens pareigos, vardas, pavardė |
| 1. |  |  |  |  |
| 2. |  |  |  |  |
| 3. |  |  |  |  |

**Tiekėjų siūlymai:**

|  |  |  |
| --- | --- | --- |
| Eil. Nr. | Pavadinimas | Pasiūlymo kaina ir kitos charakteristikos*(nurodyti)* |
| Kaina  | Tech. Reikalavimai |  |
| 1 |  |  |  |  |
|  |  |  |  |  |
|  |  |  |  |  |
| **Tinkamiausiu pripažintas tiekėjas**:  |
| **Pastabos:**  |

 Pirkimo organizatorius

|  |  |  |  |  |
| --- | --- | --- | --- | --- |
|  |  | *(parašas)* |  |  |

Vadovas

|  |  |  |  |  |
| --- | --- | --- | --- | --- |
|  |  | *(parašas)* |  |  |

3 priedas

**ŠIAULIŲ VAIKŲ GLOBOS NAMAI „ŠALTINIS“**

**20... M. ... KETVIRČIO ATLIKTŲ PIRKIMŲ REGISTRACIJOS ŽURNALAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Eil.Nr.** | **Pirkimo objekto pavadinimas/ sutarties pavadinimas** | **Pagrindinis pirkimo objekto kodas pagal BVPŽ, papildomi BVPŽ kodai (jei yra)** | **Pirkimo būdas** | **Pirkimo Nr. (jei apie pirkimą buvo****skelbta)/Pirkimo būdo pasirinkimo****priežastys (jei apie pirkimą nebuvo****skelbta)** | **Pirkimo sutarties Nr./ sąskaitos faktūros Nr.** | **Tiekėjo pavadinimas, įmonės kodas** | **Sutarties sudarymo data/sąskaitos****faktūros data** | **Sutarties trukmė/ Numatoma sutarties įvykdymo data\*** | **Sutarties vertė, Eurais (atsižvelgus į numatytus sutarties pratęsimus su visais privalomais mokesčiais), be PVM** | **Kita informacija (vykdytas elektroninis pirkimas, pirkimas atliktas pagal Viešųjų pirkimų įstatymo 23 ir 24 str. nuostatas, taikyti aplinkos apsaugos, energijos taupymo reikalavimai)** |
|  |  |  |  |  |  |  |  |  |  |  |

Viešųjų pirkimų komisijos pirmininkas

4 priedas

ŠIAULIŲ VAIKŲ GLOBOS NAMAI „ŠALTINIS“

(perkančiosios organizacijos arba perkančiojo subjekto pavadinimas)

(*Viešojo pirkimo organizatoriaus vardas ir pavardė, pareigos*

**NEŠALIŠKUMO DEKLARACIJA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

 Šiauliai

Būdamas Šiaulių vaikų globos namų „Šaltinis“ viešųjų pirkimų organizatoriumi, pasižadu:

1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas raštu pranešti perkančiosios organizacijos arba perkančiojo subjekto (toliau kartu – pirkimo vykdytojas) vadovui ar jo įgaliotajam atstovui apie galimą viešųjų ir privačių interesų konfliktą, paaiškėjus bent vienai iš šių aplinkybių:

2.1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo;

2.2. aš arba asmuo, susijęs su manimi santuokos, artimos giminystės ar svainystės ryšiais:

2.2.1. esu (yra) pirkimo procedūrose dalyvaujančio juridinio asmens valdymo organų narys;

2.2.2. turiu(-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame;

2.2.3. gaunu(-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

3. Man išaiškinta, kad:

3.1. asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai;

3.2. pirkimo vykdytojui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu pirkimu susijusių sprendimų priėmimo, pirkimo vykdytojo vadovas ar jo įgaliotasis atstovas sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su pirkimu susijusios veiklos patikrinimą. Pirkimo vykdytojas, nustatęs, kad patekau į interesų konflikto situaciją, pašalina mane iš su atitinkamu pirkimu susijusių sprendimų priėmimo proceso ar jo stebėjimo. Jei nustatoma, kad į interesų konflikto situaciją patekau atlikdamas stebėtojo funkcijas, pirkimo vykdytojas apie mano atžvilgiu priimtą sprendimą informuoja instituciją ar įstaigą, įgaliojusią mane stebėtojo teisėmis dalyvauti viešojo pirkimo komisijos posėdžiuose;

3.3. turiu užpildyti privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas.\*

\* Šis reikalavimas taikomas viešojo pirkimo komisijos nariams, asmenims, perkančiosios organizacijos vadovo paskirtiems atlikti supaprastintus viešuosius pirkimus, ir viešųjų pirkimų procedūrose dalyvaujantiems ekspertams nuo 2018 m. sausio 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

  *(pareigos) (parašas) (vardas ir pavardė)*

5 priedas

ŠIAULIŲ VAIKŲ GLOBOS NAMAI „ŠALTINIS“

*(Perkančiosios organizacijos arba perkančiojo subjekto pavadinimas)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Viešojo pirkimo organizatoriaus vardas ir pavardė, pareigos)*

**ViešOJO pirkimO komisijos PIRMININKO, nario AR eksperto**

**KONFIDENCIALUMO PASIŽADĖJIMAS**

20\_\_\_m. d. Nr.

Šiauliai

Būdamas Šiaulių vaikų globos namų „Šaltinis“ viešųjų pirkimų otganizatoriumi*)*

1. Pasižadu:

1.1. saugoti ir tik įstatymų bei kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, man dirbant Viešųjų pirkimų komisijos pirmininku, nariu ar ekspertu;

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. nepasilikti jokių man pateiktų dokumentų kopijų.

2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

3.2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;

3.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 *(Vardas, pavardė) (Parašas)*